**Referat af møde i Rebild Kulturskolens bestyrelse**

Tirsdag den 5. september 2023 kl. 19.30 i Verandaen på Kulturstationen i Skørping.

Tilstede: Morten Fabricius, Morten L Friis, Kristian Helmer, Søren Høy, Allan Pinnerup, Mette Vested.

Afbud: Pia Britt Elberg, Henrik Backhausen,

Dagsorden:

1. Godkendelse af dagsorden.
2. Evt. kommentarer til referat af den 6. juni.- ingen kommentarer.
3. Status bestyrelsens sammensætning

Pia Britt Elberg har fået en ny post som formand for teknik og miljø og udtræder derfor af bestyrelsen, der afventes endelig beslutning om udpegning af nyt udvalgsmedlem til bestyrelsen.

Kulturskolens medarbejdere har på lærermødet den 16. august valgt følgende repræsentanter til bestyrelsen:

Søren Høy Ovesen (suppleant Christian Norvig)

Morten Fabricius (suppleant Katrine H. Christensen)

 *-På byrådsmødet den 31. august er Lene Aalestrup blevet udpeget som nyt medlem i bestyrelsen. Vi glæder os til at byde velkommen til Lene på et kommende møde.*

1. Meddelelser fra Kulturskolens leder herunder:
* Økonomi

**Budget:**

*Den kommunale budgetforhandling for 2024 er i gang. Samlet set er kommunes økonomi meget presset. Vi ved at kulturskolens andel af den statsligt pålagte besparelse på det administrative område vil udgøre ca. 19.000 kr. Hensigten med denne besparelser er at reducere unødvendige administrative forretningsgange og institutionerne forventes at undersøge om der skulle være unødvendige dokumentationskrav og forretningsgange, der vil kunne afvikles og give rum for denne besparelse. Byrådet har desuden for at understøtte den videre proces indgået en aftale om frisættelse og afbureaukratisering gældende fra nov. 2023 til nov. 2027.*

*Det er forventet, at der vil komme yderligere besparelser ved den igangværende budgetforhandling. Kulturskolens decentrale undervisning er igen omtalt i det råderumskatalog, som der arbejdes med.*

*Størrelsen på de samlede besparelser er ikke meldt klart ud endnu.*

*Der vil være høringsperiode for besparelser 11.- 22. september.*

*For en sikkerhedsskyld reserverer vi tid til et møde onsdag den 13. september kl. 19.30*

**Regnskab 2023**

*fra 2022 blev til dette års budget overført et mindreforbrug på 208.718. Nuværende forbrugsprocent er på 68,2 mod kalender forbrug på 66,66 korrigeret for periodiseringer peger regnskabet mod et reduceret mindreforbrug ved årets udgang. dvs. det generelle forbrug ligger for højt, især set i lyset af de besparelser, der er varslet.*

* **Status sæsonstart**

*Kulturskolen er kommet godt i gang. De fleste undervisere er fyldt pænt op. Tendensen er at antallet af soloelever er faldende og antallet af holdelever stiger lidt. Ventelisten er mindre end tidligere.*

* **Arrangementer.**

*Sommeren har budt på både Billedskolehold under Aktiv ferie og et NUS på toppen sommerstævne hvor koncerten blev gentaget ved Open Days NYmusikfestival søndag den 3. september på Nordkraft i Aalborg.*

**Kommende arrangementer:**

* torsdag den 14. september ”Små synger sammen” på Kulturstationen
* tirsdag den 19. september kl. 15.30 deltager kulturskolen med et sambaoptog ved ”March mod ensomhed i Støvring.
* lørdag den 23. september kulturugearrangementet ”Culture Cocktail” for bands og sangskrivere i 100 salen.
1. Status vedr. støtteforeningen. Der blev afholdt stiftende generalforsamling torsdag den 31. august.

Mette og Allan fortæller, at der ved den stiftende generalforsamling blev enighed om at navnet fremover skal være: ”Rebild kulturskoles venner” Allan og Mette har konstitueret foreningens bestyrelse med besættelse af bestyrelsesposterne. De to har valgt et delt formandskab.

Resultat af bestyrelsens arbejde og vedtægterne bliver formidlet via foreningens facebook profil.

Første opgave for foreningen bliver at skaffe midler til en trailer. Der er kommunale begrænsninger på mulighederne for at reklamere for sponsorater, men foreningen har en god plan.

Foreningen vil gerne fremover være et fast punkt på kulturskolebestyrelsens dagsorden.

Foreningen leverer lidt info til først kommende kulturskolenyhedsbrev.

1. Status vedr. Kulturskolens styrelsesvedtægter, som er sendt til godkendelse ved Kommunalbestyrelsen. *-Godkendelse af vedtægterne er på dagsordenen ved kultur og fritidsudvalgets møde onsdag den 6. september, så vi afventer resultatet af dette møde.*
2. Valget den 11. oktober (Allan Pinnerup er på valg og kan desværre ikke genvælges, da han ikke har børn i kulturskolen i denne sæson)
3. **Møder i 2023**:

Reserveret til ekstraordinært møde onsdag den 13.september. kl. 19.30

Valg til forældrebestyrelse: onsdag den 11. oktober kl. 19.30

Møde med konstituering: tirsdag den 24. oktober kl. 19.30

**Planlagte møder i 2024:**

tirsdag den 13. februar kl. 19.30

Tirsdag den 4. juni kl. 19.30

Tirsdag den 3. september kl. 19.30

Valg onsdag den 9. oktober kl. 19.30

Konstituerende møde tirsdag den 22. oktober

1. Evt.

Intet her under.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_